ਸਿਰਲੇਖ: ਕੋਰੋਨਾਵਾਇਰਸ ਪੰਜਾਬ : ਸਮੇਂ 'ਤੇ ਟੀਕਾ ਨਾ ਮਿਲਣ ਕਰਕੇ ਮਰੀਜ਼ ਦੀ ਮੌਤ, ਪਾਬੰਦੀਆਂ ਖ਼ਿਲਾਫ਼ ਸੜ੍ਹਕਾਂ 'ਤੇ ਵਪਾਰੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪੂਰੇ ਮੁਲਕ ਵਿਚ ਆਕਸੀਜਨ ਅਤੇ ਹਸਤਪਾਲ ਵਿਚਲੇ ਬੈੱਡ ਅਤੇ ਦਵਾਈਆਂ ਦੀ ਘਾਟਨ ਕਾਰਨ ਹਾਹਾਕਾਰ ਮੱਚੀ ਹੋਈ ਹੈ। ਸੂਬੇ ਦੇ ਮੁੱਖ ਮੰਤਰੀ ਕੈਪਟਨ ਅਮਰਿੰਦਰ ਸਿੰਘ  ਹਾਲਾਤ ਨੂੰ ਗੰਭੀਰ ਪਰ ਕੰਟਰੋਲ ਵਿਚ ਦੱਸ ਰਹੇ ਹਨ। 

ਅੰਮ੍ਰਿਤਸਰ ਵਿਚ ਇੱਕ ਨਿੱਜੀ ਹਸਪਤਾਲ ਵਿਚ ਆਕਸੀਜਨ ਦੀ ਘਾਟ ਕਾਰਨ 6 ਮੌਤਾਂ ਦੀ ਘਟਨਾ ਤੋਂ ਕਈ ਦਿਨ ਬਾਅਦ ਹੁਣ ਖ਼ਬਰ ਜ਼ਿਲ੍ਹਾ ਫਤਹਿਗੜ੍ਹ ਸਾਹਿਬ ਤੋਂ ਆਈ ਹੈ।

ਇਹ ਵੀ ਪੜ੍ਹੋ:

ਸਮੇਂ ਸਿਰ ਟੀਕਾ ਨਾਲ ਮਿਲਣ ਕਾਰਨ ਮੌਤ 

ਬੀਬੀਸੀ ਪੰਜਾਬੀ ਦੇ ਸਹਿਯੋਗੀ ਗੁਰਮਿੰਦਰ ਗਰੇਵਾਲ ਦੀ ਰਿਪੋਰਟ ਮੁਤਾਬਕ ਖਮਾਣੋਂ ਦੇ ਰਹਿਣ ਵਾਲੇ ਧਿਆਨ ਸਿੰਘ ਨੂੰ ਸਮੇਂ ਸਿਰ ਰੈਮਡੇਸੀਵੀਰ ਟੀਕਾ ਨਾ ਮਿਲ ਸਕਿਆ। ਪਰਿਵਾਰ ਦਾ ਦਾਅਵਾ ਹੈ ਕਿ ਇਸ ਕਾਰਨ ਉਨ੍ਹਾਂ ਦਾ ਦੇਹਾਂਤ ਹੋ ਗਿਆ। 

ਇਸ ਸਬ ਡਵੀਜ਼ਨ ਖਮਾਣੋਂ ਵਿੱਚ ਭਾਵੇਂ 28 ਦੇ ਕਰੀਬ ਮੈਡੀਕਲ ਸਟੋਰ ਹਨ, ਪਰ ਇਸ ਸਬ ਡਵੀਜਨ ਵਿੱਚ ਕੋਰੋਨਾ ਦੇ ਮਰੀਜ਼ਾਂ ਲਈ ਵਰਤਿਆ ਜਾਣ ਵਾਲਾ ਟੀਕਾ ਰੈਮਡੇਸੀਵੀਰ ਨਹੀਂ ਮਿਲ ਰਿਹਾ ਹੈ। 

ਧਿਆਨ ਸਿੰਘ ਦੇ ਪੁੱਤ ਸੰਦੀਪ ਸਿੰਘ ਨੇ ਦੱਸਿਆ, "63 ਸਾਲਾ ਮੇਰੇ ਪਿਤਾ ਨੂੰ ਛਾਤੀ ਵਿੱਚ ਇਨਫੈਕਸ਼ਨ ਹੋ ਗਿਆ ਸੀ। ਐਤਵਾਰ ਨੂੰ ਉਨ੍ਹਾਂ ਨੂੰ ਸਮਰਾਲਾ ਦੇ ਡਾਕਟਰ ਕੋਲ ਦਿਖਾਇਆ। ਉਨ੍ਹਾਂ ਨੇ ਕਿਹਾ ਆਕਸੀਜਨ ਦੀ ਘਾਟ ਹੈ। ਇਨ੍ਹਾਂ ਨੂੰ ਕਿਸੇ ਚੰਗੇ ਹਸਪਤਾਲ ਲੈ ਜਾਓ। ਫਿਰ ਅਸੀਂ ਉਨ੍ਹਾਂ ਨੂੰ ਸੋਮਵਾਰ ਨੂੰ ਖਮਾਣੋ ਦੇ ਨਿੱਜੀ ਹਸਪਤਾਲ ਦਾਖਲ ਕਰਵਾਇਆ।"

"ਡਾਕਟਰ ਨੇ ਕਿਹਾ ਕਿ ਰੈਮਡੇਸੀਵੀਅਰ ਦੇ ਇੰਜੈਕਸ਼ਨ ਲਗਣਗੇ ਅਤੇ ਉਹ ਸਰਕਾਰੀ ਹਸਪਤਾਲ ਵਿੱਚ ਹੀ ਮਿਲਣਗੇ। ਅਸੀਂ ਸਿਵਲ ਹਸਪਤਾਲ ਫਤਹਿਗੜ੍ਹ ਸਾਹਿਬ ਗਏ, ਖਮਾਣੋ ਵੀ ਗਏ, ਡਰੱਗ ਇੰਸਪੈਕਟਰ ਕੋਲ ਪਹੁੰਚੇ ਪਰ ਕੋਈ ਰਾਹ ਨਹੀਂ ਪਿਆ। ਚੰਡੀਗੜ੍ਹ ਵਾਲਿਆਂ ਨੇ ਕਿਹਾ ਕਿ ਤੁਹਾਡੇ ਜ਼ਿਲ੍ਹੇ ਫਤਹਿਗੜ੍ਹ ਵਿੱਚ ਹੀ ਇਹ ਟੀਕਾ ਮਿਲੇਗਾ ਅਸੀਂ ਨਹੀਂ ਦੇ ਸਕਦੇ। ਨਿੱਜੀ ਹਸਪਤਾਲ ਤੇ ਸਟੋਰਜ਼ ਵਿੱਚ ਵੀ ਪਤਾ ਕੀਤਾ ਪਰ ਕੋਈ ਇੰਜੈਕਸ਼ਨ ਨਹੀਂ ਮਿਲਿਆ।" 

"ਅਖ਼ੀਰ ਫਤਹਿਗੜ੍ਹ ਸਾਹਿਬ ਦੇ ਡਰੱਗ ਇੰਸਪੈਕਟਰ ਨੇ ਸਾਨੂੰ ਸੰਪਰਕ ਕੀਤਾ ਤੇ ਖਰੜ ਤੋਂ ਇੰਜੈਕਸ਼ਨ ਦਿਵਾ ਦਿੱਤੇ। ਪਿਤਾ ਨੂੰ ਛੇ ਟੀਕਿਆਂ ਦੀ ਲੋੜ ਸੀ ਪਰ ਸਾਨੂੰ ਤਿੰਨ ਪਹਿਲਾਂ ਮਿਲੇ ਅਤੇ ਤਿੰਨ ਬਾਅਦ ਵਿੱਚ। ਸਮੇਂ ਸਿਰ ਟੀਕੇ ਨਾ ਮਿਲਣ ਕਾਰਨ ਉਨ੍ਹਾਂ ਦਾ ਦੇਹਾਂਤ ਹੋ ਗਿਆ। ਜੋ ਸਾਡੇ ਨਾਲ ਹੋਇਆ ਉਹ ਕਿਸੇ ਨਾਲ ਨਾ ਹੋਵੇ।" 

ਸਥਾਨਕ ਐੱਸਐੱਮਓ ਡਾ. ਨਰੇਸ਼ ਨੇ ਦੱਸਿਆ ਕਿ ਇਨ੍ਹਾਂ ਅਹਿਮ ਦਵਾਈਆਂ ਦੀ ਸਪਲਾਈ ਕੇਵਲ ਸਰਕਾਰੀ ਕੋਵਿਡ ਕੇਂਦਰਾਂ ਉੱਤੇ ਉਲਪੱਬਧ ਹੈ ਅਤੇ ਨਿੱਜੀ ਹਸਪਤਾਲਾਂ ਨੂੰ ਜੇਕਰ ਲੋੜ ਪਏ ਤਾਂ ਉਹ ਡਰੱਗਜ਼ ਇੰਸਪੈਕਟਰ ਰਾਹੀ ਹਾਸਲ ਕਰਦੇ ਹਨ।

ਧਿਆਨ ਸਿੰਘ ਦਾ ਇਲਾਜ ਕਰਨ ਵਾਲੇ ਡਾਕਟਰ ਰਣਜੀਤ ਸਿੰਘ ਮੁਤਾਬਕ ਪਹਿਲਾਂ ਰੈਮਡੇਸੀਵੀਅਰ ਟੀਕਾ ਉਪਲੱਬਧ ਨਹੀਂ ਸੀ ਪਰ ਹੁਣ ਮਿਲਣ ਲਗ ਪਿਆ ਹੈ। 

ਵੈਕਸੀਨੇਸ਼ਨ ਲਈ ਵੀ ਲੋੜੀਂਦੇ ਟੀਕੇ ਨਹੀਂ ਹਨ

ਇੱਕ ਪਾਸੇ ਜਿੱਥੇ ਰੈਮਡੇਸੀਵੀਅਰ ਵਰਗੀਆਂ ਅਹਿਮ ਦਵਾਈਆਂ ਦੀ ਘਾਟ ਦਾ ਇਹ ਮਾਮਲਾ ਸਾਹਮਣੇ ਆਇਆ ਹੈ ਤਾਂ ਦੂਜੇ ਪਾਸੇ ਸੂਬਾ ਸਰਕਾਰ ਕੋਲ 18-45 ਸਾਲ ਵਰਗ ਦੀ ਵੈਕਸੀਨੇਸ਼ਨ ਲਈ...